Diari Oficial de la Generalitat Valenciana


Sumari del DOGV 2974, del 18-04-1997 (1997/6666)

RESOLUCIÓ de 25 de febrero de 1997, de la Direcció General d'Indústria i Energia per la qual s'aprova el cartell-resum establit en el Reglament d'Objectes Fabricats amb Metalls Preciosos.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2974

Data del DOGV
:   18-04-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/6666


Data del document
:   25-02-1997

Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ de 25 de febrero de 1997, de la Direcció General d'Indústria i Energia per la qual s'aprova el cartell-resum establit en el Reglament d'Objectes Fabricats amb Metalls Preciosos.  
Vista la necessitat d'aprovar el model oficial del cartell-resum establit en l'article 59 del Reglament d'Objectes Fabricats amb Metalls Preciosos (Reial Decret 197/1988, modificat pel Reial Decret 968/1988, i per l'article 177 de la Llei 13/1996), i d'acord amb les atribucions que legalment tinc atorgades, resolc:  
Primer  
Aprovar el model oficial de cartell-resum establit en el Reglament d'Objectes Fabricats amb Metalls Preciosos que figura com a annex.  
Segon  
El cartell esmentat es col·locarà en un lloc visible de l'establiment, de manera que puga proporcionar una informació adequada i suficient als compradors. Aquesta obligació s'entén sense perjudici de la de subministrar als compradors tota la informació que sol·liciten sobre els objectes de metalls preciosos, en la forma que indica el paràgraf primer de l'article 57 del reglament esmentat.  
Contra aquesta resolució, que no posa fi a la via administrativa, s'hi podrà interposar un recurs ordinari davant el conseller d'Indústria i Comerç, en el termini d'un mes comptador des del dia de la notificació d'aquesta resolució, de conformitat amb el que disposa l'article 114 en relació amb el 48 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 25 de febrer de 1997.- El director general d'Indústria i Energia: José Luis Ramírez Sorribes.  
ANNEX  
Cartell-resum del Reglament d'Objectes Fabricats   
amb Metalls Preciosos  
(Reial Decret 197/1988, de 22 de febrer, BOE 10.03.88; Reial Decret 968/1988, de 9 de setembre, BOE 10.09.88; i article 177 de la Llei 13/1996, BOE 31.12.96)  
Metalls preciosos  
S'anomenen metalls preciosos el platí, l'or i l'argent i també els aliatges d'aquests metalls entre si o amb altres metalls, sempre que el contingut del metall que atribueix específicament la condició de preciós arribe, en l'aliatge, a la proporció legalment establida.  
Lleis oficials  
S'entén per llei la proporció a pes en què el metall preciós pur entra en un aliatge. S'indica en mil·lèsimes i es representarà convencionalment per un número de tres dígits.  
Com a lleis oficials per a cadascun dels metalls preciosos s'estableixen, amb el caràcter de mínimes, les següents:  
Platí: 999, 950, 900, 850 mil·lèsimes.  
Or: 999, 916, 750, 585, 375 mil·lèsimes.  
Argent: 999, 925, 800 mil·lèsimes.  
Pel que fa a aquestes lleis no s'admetrà tolerància en menys.  
Amb subjecció a les lleis oficials podran fabricar-se i comercialitzar-se objectes de qualsevol pes.  
Contrastos d'objectes fabricats amb metalls preciosos  
S'anomenen contrastos els senyals amb els quals, mitjançant punxonament, hauran de ser marcats els objectes de metalls preciosos, com a prova i control d'idoneïtat, quan així estiga legalment establit.  
Els contrastos de metalls preciosos són:  
\* D'identificació d'origen, és a dir, de fabricant o d'importador.  
\* De garantia o contrast oficial.  
Marques dels punxons de garantia:  
Disseny de les marques dels punxons de garantia d'acord amb el que disposa l'article 4.4 de la Llei 17/1985, d'1 de juliol, sobre Regulació de la Fabricació, Tràfic i Comercialització d'Objectes Elaborats amb Metalls Preciosos (BOE 03.07.85).  
Tots els punxons estan dissenyats en dues grandàries per a cada llei.  
Juntament amb les marques dels punxons de garantia apareixen unes sigles, identificatives del laboratori de la comunitat autònoma corresponent, que són les següents:  
Sigles de les contrasenyes dels laboratoris en les marques dels punxons de garantia:  
Andalusia: A Extremadura: E  
Aragó: AR Galícia: G  
Astúries: AS La Rioja: R  
Balears: B Madrid: M  
Canàries: CS Múrcia: MU  
Cantàbria: CA Navarra: N  
Castella-La Manxa: CM País Basc: PV  
Castella-Lleó: CL Comunitat Valenciana: V  
Catalunya: C  
Com que a cada comunitat autònoma pot haver-hi més d'un laboratori autoritzat per a la contrastació, s'identificarà amb un número d'ordre a continuació de la sigla corresponent.  
Així, a la Comunitat Valenciana actualment:  
V-1 AIMME  
V-2 Conselleria d'Indústria i Comerç  
Establiments comercials  
Als comerços s'exposaran i s'emmagatzemaran degudament identificats i etiquetats, almenys en la llengua espanyola oficial de l'estat:  
\* Els objectes de metalls preciosos que complisquen els requisits abans indicats.  
\* Els objectes que, tot i contenir metalls preciosos, no complisquen, bé per la llei del seu aliatge o per la seua forma de fabricació, els preceptes reglamentaris anteriorment ressenyats. Aquests objectes es vendran identificats com platí de baix aliatge, or de baix aliatge o argent de baix aliatge.  
Els objectes que continguen metalls preciosos en quantitats inferiors a les lleis legals establides sols podran comercialitzar-se si van provistos d'etiquetes en les quals es facen constar la denominació i el contingut de metall preciós, indicat en mil·lèsimes.  
Els objectes recoberts amb metalls preciosos, com ara els anomenats xapats i els galvanitzats, sols podran comercialitzar-se amb etiquetes que indiquen la seua denominació seguida de la del metall i la seua llei, i també el gruix del recobriment en micres. A més, es farà constar, si aquest és xapat o electrolític.